ZAPISNIK

10. sjednice Vijeća Mjesnog odbora Čučerje održane u
srijedu, 16. ožujka 2022. u 19,00 sati
u objektu DVD Čučerje, Trg S.Marije Čučerske 3
Prisutni: Alen Šušković, Nenad Hukman, Stjepan Pintur, Lucija Gegić, Kristijan Marković
Sjednicom predsjedava Stjepan Pintur.

Zapisnik vodi Lucija Gegić.

Sjednica je započela u 19:05.
  Predlažem                                                                                                                                                                                                                                          

D N E V N I    R E D:
1. Verifikacija zapisnika 9. sjednice Vijeća Mjesnog odbora Čučerje

2. Prijedlog za preimenovanje ulice na području Mjesnog odbora Čučerje – donošenje zaključka                
3. Akcija čišćenja na području MO Čučerje, put 3098/2 
4. Predstavke građana
5. Pitanja i prijedlozi i obavijesti
Dnevni red jednoglasno usvojen.

1. Verifikacija zapisnika 9. sjednice Vijeća Mjesnog odbora Čučerje

Vijeće Mjesnog odbora Čučerje jednoglasno je verificiralo zapisnik 9. sjednice.
2. Prijedlog za imenovanje ulice na području Mjesnog odbora Čučerje – donošenje zaključka   

Predsjednik nas obavještava o odluci Odbora za imenovanje naselja, ulica i trgova Gradske skupštine Grada Zagreba zbog koje je potrebno ponovno izglasati imenovanje neimenovanih ulica i cesta na području MO Čučerje. Vijeće Mjesnog odbora Čučerje jednoglasno donosi zaključak o imenovanju sljedećih ulica i cesta:
Kamenjak Čučerski – odvojak Čučerske cesta od k.br. 336 do kraja
Ulica Grebeni – odvojak Lepušići od k.br. 70 do Trstenika 135

Mladina Čučerska – od raskrižja Bokanjščica – Šuškovići (otprilike Bokanjščica k.br. 28 – 31)

Rušče – Srukov breg 85p prema 76g do kraja

Lovačka cesta – spojna cesta Kuntići – Srukov breg (k.č. 3098/2, dio 3081 i dio 3083).

3. Akcija čišćenja na području MO Čučerje, put 3098/2 

Lucija Gegić izvijestila je članove odbora o sastanku koji je održan s predstavnicima Javne ustanove Maksimir i Parka prirode Medvednica na kojem je dogovorena zajednička akcija i suradnja oko čišćenja puta na k. č. 3098/2 te sprječavanja daljnjeg odlaganja otpada na tom području. Akcija čišćenja održat će se 2. travnja 2022.
Vijeće Mjesnog odbora jednoglasno donosi zaključak o postavljanju tabli s natpisima „ZABRANJENO ODLAGANJE OTPADA“ i „PROSTOR POD VIDEONADZOROM“ na putu k. č. 2098/2.
4. Predstavke građana
Renata Ljubić traži uređenje makadamskog puta 200 m i šišanje drveća i raslinja uz cestu na području Bokanjščice. 
Vijeće Mjesnog odbora Čučerje jednoglasno donosi zaključak o uređenju makadamskog puta i šišanju drveća uz cestu na području Bokanjščice.

Bosiljka Razum, Trstenik 180 traži postavljanje znaka slijepa ulica kod k.br. 176 (Ulica Trstenik).
Vijeće Mjesnog odbora Čučerje traži postavljanje znaka slijepa ulica u ulici Trstenik kod k. br. 176.

Građani Trstenika, Medvedskog brega i Lepušići traže postavljanje uspornika i zebre, o čemu je Vijeće već donijelo zaključak na 2. sjednici Vijeća Mjesnog odbora Čučerje, održane 3. kolovoza 2021. Tražimo izvještaj o statusu tog projekta.
5. Pitanja i prijedlozi i obavijesti
Predsjednik obavještava o stanju projekata gradnje vodovoda i odvodnje.
Predsjednik obavještava o prijedlogu Plana malih komunalnih akcija. 

Predsjednik obavještava o masterplanu ViO-a za razdoblje od 2022. – 2024.
Vijeće Mjesnog odbora Čučerje donosi zaključak o požurnici za realizaciju projektne dokumentacije za proširenje pješačke staze na mostu u Prigorskoj ulici.
Sjednica je završila u 21:00.
KLASA: 024-08/22-003/625

URBROJ: 251-13-11-5-22-2
Zagreb, 16. veljače 2022.
Predsjednik
Vijeća Mjesnog odbora
Čučerje

 Stjepan Pintur
